Izolat, în regiunile sud-vestice și în zonele montane, cantitățile de apă vor depăși 15...20 l/mp. Vântul va avea intensificări temporare în majoritatea zonelor, cu viteze în general de 45...60 km/h, iar la altitudini mari la munte, rafalele vor depasi 80...90 km/h.
Temperaturile maxime se vor încadra între 6 grade în nordul Moldovei și 20 de grade în Dealurile de Vest.
În București, vremea va fi închisă și temporar va ploua slab. Vântul va sufla moderat, cu intensificări pe parcursul zilei (viteze în general de 35...45 km/h).
Temperatura maximă se va situa în jurul a 15 grade.
La munte va ploua pe arii extinse, iar la altitudini mari vor fi precipitații sub formă de lapoviță și ninsoare. Izolat, în masivele sud-vestice, se vor acumula cantități de apă de peste 15...20 l/mp.
Vântul va avea intensificări temporare, cu viteze în general de 45...60 km/h, iar pe creste rafalele vor depăși 80...90 km/h. Valorile termice se vor situa peste cele specifice datei.